laion/Wikipedia-Exotic huggingface dataset:
ליו-פיג'ו סוג V4C3

ליו-פיג'ו סוג V4C3 (בצרפתית: Lion-Peugeot Type V4C3) היא מכונית קטנה בסגנון "Torpedo" (אנ') מתוצרת יצרנית הרכב הצרפתית Lion-Peugeot (אנ') אשר יוצרה בין השנים 1912–1913 בצרפת. ליו-פיג'ו הייתה יצרנית רכב צרפתית עצמאית לשעבר. זהו השם שתחתיו בשנת 1906 רוברט פיג'ו (1873 – 1945), פייר פיג'ו (1871 – 1927) וג'ול פיז'ו (1882 – 1957), ללא תלות בעסקי המכוניות של פיג'ו, החלו לייצר מכוניות. כדי להבין מדוע היו שני עסקי רכב של "פיג'ו" יש להתייחס למחלוקת המשפחתית שהגיעה לשיאה בשנת 1896 כאשר ארמאן פז'ו עזב את העסק המשפחתי שכונה באותו שלב "Les Fils de Peugeot Frères". בשנת 1910 התאחדו שתי יצרניות הרכב המשפחתיות מכוניות פיג'ו ו"ליו-פיג'ו" והיוו את העסק "Société des Automobiles et Cycles Peugeot", אך העסק הממוזג המשיך להשתמש בשם "ליו-פיג'ו" עבור דגמים קטנים יותר שירשו מהעסק העצמאי לשעבר עד שנת 1916. תרגום "Lion" מצרפתית לעברית: אריה. יוצרו 653 יחידות. דגם פתוח לחלוטין מלבד שמשה חלון קדמית. 3 נוסעים: מלפנים נהג + נוסע, מאחור נוסע בודד. מנוע קדמי V4 (אנ') צילינדרים. מנוע בנזין - 1.7 ליטר. סוג הנעה: הנעה אחורית. מערכת היגוי: משמאל. צמיג רזרבי. התנעת מנוע באמצעות מנואלה. "ליו-פיג'ו סוג V4C3" "ליו-פיג'ו סוג V4C3" "ליו-פיג'ו סוג V4C3" ליו-פיג'ו VC 2 ליו-פיג'ו סוג V2C2 ליו-פיג'ו סוג VA מדיה וקבצים בנושא ליו-פיג'ו סוג V4C3 בוויקישיתוף סגנון גוף הטורפדו היה סוג של גוף רכב ששימש משנת 1908 עד אמצע שנות השלושים של המאה ה-20 עם פרופיל קבוע וחלק עליון רך מתקפל או ניתן להסרה. העיצוב מורכב מקו מכסה המנוע שהונח להיות ברמה עם קו המותניים של המכונית, והתוצאה היא קו חגורה ישר מקדימה לאחור Wolfgang Schmarbeck: Alle Peugeot Automobile 1890–1990, Motorbuch-Verlag. Stuttgart 1990. ISBN 3-613-01351-7 מדגמי ליו-פיג'ו snipview.com/q/Lion-Peugeot_vehicles היסטוריה דגמי פיג'ו 1889-1988 web.archive.org/web/20150120013204 "ליו-פיג'ו סוג V4C3" - תמונה flickr.com/photos/93207294
מכבי חדרה (כדורעף נשים)

מכבי חדרה (נקראה בעבר גם: מנשה/חדרה/עמק חפר) היא קבוצת כדורעף נשים ישראלית מהעיר חדרה, המשתתפת בליגת העל בכדורעף נשים. בין השנים 2003–2006 הגיעה הקבוצה ארבע פעמים ברציפות לגמר גביע המדינה והפסידה בארבעתם. קבוצת הכדורעף נשים של מכבי חדרה הוקמה בשנת 1999 על ידי ד"ר אריה לוקר, מנכ"ל תיכון חדרה. בתחילת הדרך הייתה במועדון קבוצה אחת בלבד ששיחקה בליגה הארצית לנשים. בתוך שתי עונות העפילה הקבוצה לליגת העל. בעונה הראשונה בליגת העל אימן את הקבוצה אלכס קפלן. בהמשך הגיע המאמן ייבגני ליפשין ומאז החלה הקבוצה להשתייך בקביעות לחבורת הצמרת והגיעה כמעט בכל עונה עד שלב חצי גמר הפלייאוף. במסגרת גביע המדינה הגיעה הקבוצה ארבע פעמים ברציפות למעמד הגמר, אך הפסידה בארבעתם לקבוצת הפועל קריית אתא. בשנת 2008, בעקבות משבר פיננסי וצימצום התמיכה העירונית במועדון, החליטה הנהלת המועדון להוריד את קבוצת הבוגרות לליגה השנייה ולהתרכז בתמיכה וטיפוח מחלקת הנערות והמועדונים הבית ספריים, זאת כדי ליצור עתודה חזקה להמשך הדרך. במשך שבע עונות שיחקה קבוצת הבוגרות בליגה השנייה, כמעט בכל עונה סיימה במקום המקנה את כרטיס העלייה לליגה הבכירה, אך נאלצה לוותר. בתום עונת 2014/2015 קיבלה הנהלת המועדון החלטה על "מימוש זכות העלייה" לליגת העל והמועדון שב לפעול במתכונת מלאה כשהוא מפעיל קבוצות הישגיות בליגות הבוגרות, בליגות הנוער, שותף לעשייה במועדונים הבית-ספריים ואף החל להרחיב את פעילותו בענף כדורעף חופים. הקבוצה מארחת את משחקיה הביתיים באולם הספורט של בית הספר למדעים ואומנויות המכיל 800 מקומות. לעיתים מארחת הקבוצה בהיכל הספורט בית וואקי המכיל 300 מקומות, או בהיכל הספורט עין החורש המכיל 600 מקומות ישיבה. מורן בצר דנית חזן קרינה יעקובוביץ עינב מוחרר גלית דבש מורן צור גיזלה רודריגז לנה מלישבה לנה בורובינסקי גביע המדינה: גמר: 2002/2003, 2003/2004, 2004/2005, 2005/2006 עמוד הקבוצה - באתר איגוד הכדורעף בישראל מכבי חדרה בכדורעף - עמוד הפייסבוק הרשמי מכבי חדרה, ברשת החברתית פייסבוק מכבי חדרה, ברשת החברתית אינסטגרם
קלייר קלבריית'

קלייר מישל קלבריית' (באנגלית: Clare Michelle Calbraith; נולדה ב-1974) היא שחקנית קולנוע וטלוויזיה אנגלייה. קלבריית' גדלה בליברפול ובצ'שייר. תפקידיה בטלוויזיה כוללים את סדרות הדרמה התקופתיות "Home Fires" ו"אחוזת דאונטון" של רשת ITV, וסדרת המתח "קו אפל ודק" של ערוץ BBC2. קלבריית' הופיעה בתפקידי אורח בסדרות טלוויזיה רבות בהן "פקד בנקס", "עדות אילמת", "חדר מיון", "הולבי סיטי", "The Bill" ו-"55 מעלות צפון". היא גילמה את ד"ר טרישה סאמרבי בסדרת הדרמה "בקצב הלב". ב-2005 הצטרפה לאופרת הסבון "קורוניישן סטריט" ושיחקה בתפקיד רובין, חברתו של מרטין פלאט. ב-2007 כיכבה בדרמת אודיו של "דוקטור הו" בפרקים "Urban Myths" ו-"Son of the Dragon". ב-2011 הופיעה בתפקיד לורה גבריאל בסדרה "קו אפל ודק" של ה-BBC. בין 2011 ל-2013 שיחקה בתפקיד "שפ" בסדרה "ורה" של רשת ITV. קלייר קלבריית', במסד הנתונים הקולנועיים IMDb (באנגלית) קלייר קלבריית', באתר Rotten Tomatoes (באנגלית) קלייר קלבריית', במסד הנתונים הקולנועיים KinoPoisk (ברוסית) "BBC Two – The Shadow Line, Episode 1". BBC. נבדק ב-23 בפברואר 2015. {{cite web}}: (עזרה) "Clare Calbraith". LocateTV.com. אורכב מ-המקור ב-28 בנובמבר 2014. נבדק ב-23 בפברואר 2015. {{cite web}}: (עזרה)
הר מקנזי (אנטארקטיקה)

הר מקנזי (באנגלית: Mount McKenzie) הוא פסגה פירמידלית, בדרום מזרח רכס סאקסטון בפסגות אמרי, שברכס אראמיס בהרי הנסיך צ'ארלס, שבאנטארקטיקה. גובהו של ההר 2,225 מטרים מעל פני הים. ההר התגלה על ידי המשלחת הדרומית של משלחת החקר האנטארקטית של אוסטרליה, אשר חקרה את האזור בשנים 1956–1957 בפיקודו של ו. ג. בושר (W. G. Bewsher). שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של ג'ון א. מקנזי (John A. McKenzie), שהיה טבח בתחנת מוסון בשנת 1956. • R.J. Tingey, GEOLOGICAL WORK IN ANTARCTICA 1971, P 17 הר מקנזי באתר הסקר הגאולוגי של ארצות הברית הר מקנזי באתר הגאזט האנטארקטי של ממשלת אוסטרליה הר מקנזי באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
תכנון אזורי וחקלאי

תכנון אזורי וחקלאי זהו ענף בתחום של "תכנון ערים ואזורים" העוסק במיקום יעיל של פעילויות בשימושי קרקע אזוריים שהם בעיקר: "לא עירוניים" כגון: תשתיות וגידול של "יישובים קטנים או חקלאיים" על שטח גדול יותר מאשר עיר או "עיירה בודדת" או למשל: "חוות בודדים", קיבוצים, מושבים ואף על מתחמים גדולים הנמצאים בסמוך אל ערים או המשותפים עימם. תכנון אזורי וחקלאי קשור אל תכנון עירוני מכיוון שהוא נוגע לפרקטיקות שימוש בקרקע בהיקף רחב יותר, או במקביל אליו, או בצמוד אליו. דבר זה כולל גם ניסוח חוקים שידריכו את התכנון והניהול היעילים של האזורים. תכנון אזורי יכול להיות מקיף על ידי כיסוי נושאים שונים, אך לעיתים קרובות יותר הוא מציין נושא מסוים, הדורש התחשבות אזורית. בתכנון אזורי וחקלאי דורשים שימושי קרקעיים שונים שאינם כמו בעיר כגון: "הגנה על שטחים חקלאיים", מתחמים גדולים החופפים אל הערים או בתוך ערים, מפעלים או אזורי תעשייה הנמצאים מחוץ לשטח עירוני, שימושי קרקע עבור: "תחבורה אזורית" ותשתיות אזוריות, שטחים המיועדים עבור צורכי ביטחון או ביטחון פנים כגון: "בסיסי צבא או בסיסי משטרה" הנמצאים מחוץ ליישוב עירוני, תכנון שטח ביולוגי המיועד לפיתוח כגון: "אזוריים ימיים", שטחים המיועדים עבור: "מחקר חקלאי" או "שממה" המיועדת לפיתוח תיירותי או חקלאי, ריאות ירוקות הנמצאות בשטחים לא-עירוניים כגון: יערות או "פארקים אזוריים", ו"בתי קברות אזוריים או מטרופוליניים". תכנון אזורי וחקלאי הוא המדע של מיקום יעיל של תשתיות ויעוד לגידול בר-קיימא של אזור מסוים. אחד מהרעיון של עליית התחום של התכנון האזורי והחקלאי היה מתכנן הערים "פיטר קלת'ורפה" שעיקר עיסוקו היה בעיקר בתחום של העירוניות המתחדשת כדי לקדם את הגישה כיוון שהיא יכולה לטפל בנושאים סביבתיים, נושאים חברתיים, ונושאים כלכליים אזוריים, אשר בהכרח מצריכים מיקוד אזורי כלשהו. ברוב מדינות אירופה התוכניות לגבי: "פיתוח אזורי וחקלאי" מכוונות גם אל פיתוח של ערים ועיירות ספציפיות על מנת לתמוך ולנהל את האזור בהתאם לצרכים הספציפיים סביבם כגון: "פארקים מטרופוליטניים" הנמצאים בבעלות של יותר מאשר עיר אחת או "שטחים חקלאיים העוברים בחלקם גם בשטח עירוני". האיגוד הבינלאומי למדעי האזור תכנון אזורי, דף שער בספרייה הלאומית האיגוד הישראלי למדעי האזור (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
אסלאם (מפלגה)

אסלאם היא מפלגה אסלאמיסטית בבלגיה אשר מטרתה המרכזית היא להשליט שריעה על כל בלגיה ולהפוך אותה למדינה מוסלמית. המטרות הפוליטיות של המפלגה בשלב הראשון הן חיוב הפרדה בין גברים לנשים בתחבורה ציבורית, חיוב על המגזר הציבורי לספק לעובדיו בשר חלאל, ועידוד (אך לא חיוב) של נשים לעטות חג'אב. מפלגת אסלאם זכתה בשני מושבים בבחירות של 2012, אחד במולנבק ואחד באנדרלכט. בבחירות של 2018 היא הפסידה את המושב של מולנבק והרשימה באנדרלכט נפסלה כך שבפועל נותרה ללא מועמדים מכהנים. אתר האינטרנט הרשמי של אסלאם "Partij Islam wil islamitische staat in België en vrouwen en mannen apart op de bus". hln.be (בהולנדית (פלמית)). נבדק ב-2018-04-07. "Mannen en vrouwen apart op de bus: opmerkelijk voorstel van Islam-partij stuit op felle kritiek". hln.be (בהולנדית (פלמית)). נבדק ב-2018-04-07. "Belgium's Islam Party, a cause for concern- La Croix International". international.la-croix.com. "Elections 2018: le parti Islam n'a obtenu aucun élu!". sudinfo.be (בצרפתית). 2018-10-14. נבדק ב-2019-08-24. ערך זה הוא קצרמר בנושא מפלגות ובנושא בלגיה. אתם מוזמנים לתרום לוויקיפדיה ולהרחיב אותו.
בינדר

בינדר (בגרמנית: Binder) הוא שם משפחה ממקור גרמני שהוא צורה מקוצרת של "בוכבינדר" שפירושה "כורך ספרים" או "פאסבינדר" שהוא מקצוע החבתן. שמות משפחה נוספים למקצוע זה הם: בטכר (Böttcher), ביטנר (Büttner) וקיפר (Küfer). האם התכוונתם ל... אברהם בינדר – צייר ישראלי אנה בינדר אורבנובה – מרצה לפילוסופיה ופילולוגיה מודרנית. חסידת אומות העולם יצחק בינדר (בן-דור) – עיתונאי ירושלמי צילה בינדר – ציירת, סופרת ומשוררת ישראלית שלומי בינדר – איש צבא ישראלי
יעקב בן מאיר

האם התכוונתם ל... רבנו תם – כינויו הרווח של רבי יעקב בן מאיר, מבעלי התוספות יעקב בן-מאיר (רבינוביץ) – משפטן ועסקן ביישוב יהודה יעקב בן-מאיר (רוזנברג) – חבר הכנסת השביעית-העשירית, עמית מחקר במכון למחקרי ביטחון לאומי עליו ראו: 'בן־מאיר (רבינוביץ), יעקוב', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 92.
מטילדה אסנסי

מטילדה קארטאלה אָסֶנְסִי (בספרדית: Matilde Asensi Carratalá; ב-12 ביוני 1962) היא עיתונאית וסופרת ספרדית, המתמקדת בכתיבת רומנים היסטוריים. אסנסי, ילידת אליקנטה, למדה עיתונאות ב-Autonomous University of Barcelona. עבדה במשך שלוש שנים בחדשות רדיו אליקנטה-SER, ואז עברה לרדיו נסיונל דה אספניה (RNE) כאחראית על החדשות המקומיות והמחוזיות. בה בעת שימשה כתבת של סוכנות EFE ושיתפה פעולה בעיתוני המחוז לָה וֶרְדָד (La verdad) ו-Información. בשנת 1991, לאחר שהבינה כי העיתונאות אינה מותירה לה את הזמן הדרוש לכתיבה ספרותית, עברה לנהל את שירותי הבריאות של ולנסיה, תפקיד אשר אִפשר לה להתמסר לייעודה האמיתי - הכתיבה. אסנסי פרסמה את הרומן הראשון שלה, "חדר הענבר", בגיל 37, ומאז היא מוציאה ספר כמעט בכל שנה או שנה וחצי. ההצלחה האירה לה פנים וספריה זכו בפרסים רבים ותורגמו ל-15 שפות. הרומן השלישי שלה, "El último catón", הוא אולי הידוע ביותר וזכה בהערכה בינלאומית. הרומן הרביעי שלה, "El origen perdido", עורר מחלוקת. נטען כנגדה כי חלקים ממנו הם פלגיאט וכי סילפה עובדות היסטוריות. בשנת 2007 יצא לאור הספר "Tierra firme", הראשון בטרילוגיה "Martín Ojo de Plata". הרומן השני בסדרה זו, "Venganza en Sevilla", ראה אור בשנת 2010 והחלק האחרון של הטרילוגיה, "La conjura de Cortés" יצא ביוני 2012. הספר "El regreso del catón" פורסם בשנת 2015 ועלילתו נסבה סביב קברו האבוד של ישו. "חדר הענבר", שנת 1999, הוצאת Plaza & Janés ומהדורה נוספת בשנת 2006 על ידי הוצאת Planeta "Iacobus", שנת 2000, הוצאת Plaza & Janés, ומהדורה נוספת בשנת 2006 על ידי הוצאת Planeta "El último catón", שנת 2001 הוצאת Plaza & Janés, ומהדורה מחודשת בשנת 2008 על ידי Planeta "El origen perdido", שנת 2003 על ידי הוצאת Planeta "Peregrinatio", שנת 2004, על ידי הוצאת Planeta "Todo bajo el cielo", שנת 2006, על ידי הוצאת Planeta הטרילוגיה "Martín Ojo de Plata" הכוללת את: "Tierra firme", שנת 2007, הוצאת Planeta "Venganza en Sevilla", שנת 2010, הוצאת Planeta "La conjura de Cortés", שנת 2012, הוצאת Planeta "El regreso del catón", שנת 2015, הוצאת Planeta "סאקורה", שנת 2019, הוצאת La Esfera de los Libros השתתפה בגמר של פרס העיר סן סבסטיאן 1995 פרס Juan Ortiz del Barco 1996, בקטגוריית סיפורים השתתפה בגמר של פרס Gabriel Miró שנת 1996 פרס Felipe Trigo בשנת 1997 לסיפור הקצר Premio Protagonistas בשנת 2007, בקטגוריית ספרות פרס Isabel Ferrer מטעם La Generalitat Valenciana בשנת 2011 פרס כבוד לרומן ההיסטורי על העיר סרגוסה בשנת 2011 מדיה וקבצים בנושא מטילדה אסנסי בוויקישיתוף אתר האינטרנט הרשמי של מטילדה אסנסי מטילדה אסנסי, ברשת החברתית פייסבוק מטילדה אסנסי, ברשת החברתית אקס (טוויטר) מטילדה אסנסי, סרטונים בערוץ היוטיוב מטילדה אסנסי, ברשת החברתית Goodreads Matilde Asensi, Planetadelibros Cristina Martínez, Matilde Asensi: "Tenemos una clase política mediocre", Información, ‏25 ביוני 2012 Sakura, La esfera de los libros Matilde Asensi, Premio Ciudad de Zaragoza, Estandarte, ‏14 באפריל 2011
ליו-פיג'ו VC 2

ליו-פיג'ו VC 2 (בצרפתית: Lion-Peugeot Type VC2) היא מכונית קטנה בסגנון "Phaeton body" (אנ') מתוצרת יצרנית הרכב הצרפתית Lion-Peugeot (אנ') אשר יוצרה בין השנים 1909–1910 בצרפת. ליו-פיג'ו הייתה יצרנית רכב צרפתית עצמאית לשעבר. זהו השם שתחתיו בשנת 1906 רוברט פיג'ו (1873 – 1945), פייר פיג'ו (1871 – 1927) וג'ול פיז'ו (1882 – 1957), ללא תלות בעסקי המכוניות של פיג'ו, החלו לייצר מכוניות. כדי להבין מדוע היו שני עסקי רכב של "פיג'ו" יש להתייחס למחלוקת המשפחתית שהגיעה לשיאה בשנת 1896 כאשר ארמאן פז'ו עזב את העסק המשפחתי שכונה באותו שלב "Les Fils de Peugeot Frères". בשנת 1910 התאחדו שתי יצרניות הרכב המשפחתיות מכוניות פיג'ו ו"ליו-פיג'ו" והיוו את העסק "Société des Automobiles et Cycles Peugeot", אך העסק הממוזג המשיך להשתמש בשם "ליו-פיג'ו" עבור דגמים קטנים יותר שירשו מהעסק העצמאי לשעבר עד שנת 1916. תרגום "Lion" מצרפתית לעברית: אריה. יוצרו כ-1,000 יחידות. 4 נוסעים. מנוע קדמי 1 צילינדרים. מנוע בנזין - 1.0 ליטר. סוג הנעה: הנעה אחורית. מנוע קירור מים. התנעת מנוע באמצעות מנואלה. מערכת היגוי: מימין. צמיג רזרבי. דגם פתוח לחלוטין, בחלק מהדגמים שמשה חלון קדמית ו / או כיסוי גג מברזנט. "ליו-פיג'ו VC 2" "ליו-פיג'ו VC 2" "ליו-פיג'ו VC 2", שנת 1909 "ליו-פיג'ו VC 2" "ליו-פיג'ו VC 2" ליו-פיג'ו סוג V4C3 ליו-פיג'ו סוג V2C2 ליו-פיג'ו סוג VA מדיה וקבצים בנושא ליו-פיג'ו VC 2 בוויקישיתוף "Phaeton body" הוא סגנון רכב פתוח ללא הגנה מפני מזג אוויר קבוע, שהיה פופולרי משנות ה-1900 ועד שנות ה-30 של המאה ה-20. סגנון מקביל לכרכרת הפייטון המהירה שנמשכה על ידי הסוסים Wolfgang Schmarbeck: Alle Peugeot Automobile 1890–1990, Motorbuch-Verlag. Stuttgart 1990. ISBN 3-613-01351-7 מדגמי ליו-פיג'ו snipview.com/q/Lion-Peugeot_vehicles היסטוריה דגמי פיג'ו 1889-1988 web.archive.org/web/20150120013204 דגם "ליו-פיג'ו VC 2" - מפרט ומידות auta5p.eu/lang/en/katalog/auto "ליו-פיג'ו VC 2" כולל תמונה oldtimerfarm.be/fr/voiture-de-collection-a-vendre/1226/peugeot-lion-type-vc2
סדנא דארעא חד הוא

סדנא דארעא חד הוא - ביטוי שמקורו בתלמוד, ומשמעותו: גוף הקרקע אחד הוא בכל המקומות, האדמה כולה גוש אחד היא. הביטוי משמש בהשאלה כפתגם בעברית, שמשמעותו: מנהגי בני האדם דומים הם בכל מקום. פתגם דומה מופיע בקהלת: "אין כל חדש תחת השמש" במהלך דיון במסכת קידושין בתלמוד, התפתחה מחלוקת בין האמוראים בשאלה האם ניתן לבצע את האקט הקנייני של "קניין חזקה" על שטח קרקע אחד ולקנות בכך קרקעות נוספות שאותן מעוניין המוכר להעביר לידי הקונה, או שיש לבצע את פעולת הקניין בנפרד בכל מגרש, כשם שהדבר נדרש בעת קניית מיטלטלין. המצדדים באפשרות הראשונה, דוחים את ההשוואה בין קרקעות למיטלטלין, בטענה: מי דמי [האם הדבר דומה]? התם [שם, המיטלטלין הם] גופים מוחלקים [ולכן אין פעולת הקניין באחד מהם מועילה לקניית האחרים]. הכא [כאן, בקרקעות], סדנא דארעא חד הוא [הסדן, הבסיס, של הארץ אחד הוא] - כלומר: לכל הקרקעות זהות אחת, ולכן פעולת הקניין באחת הקרקעות מתייחסת לכלל קרקע העולם באחת, ואפשר באמצעותה להשלים את רכישת כל הקרקעות שאותן רוצה המוכר להעביר לידי הקונה. רש"י מסביר שהמילה סדנא, שמשמעותה בלועזית היא גזע, גוש, יסוד, היא כמו סדן של נפחים כלומר עשת, וחיבור הקרקע אחד הוא, שהרי היא כולה מחוברת. הביטוי חוזר ומופיע גם במסכת בבא קמא, שם דנים ברכישת עבדים וקרקעות, ומביאים ביטוי זה כתימוכין לדעתם וגם במסכת בבא בתרא. אלחנן לייב לוינסקי כתב בשנת 1899: "ובכן, גם גילו כבר את הציר הצפוני [...] ובאו פתאום שני מופקרים, שהפקירו את עצמם והשליכו את חייהם מנגד, ללכת לנוע בערבות שלג, בין הררי קרח, על פני תהום במרחבי צפון בכדי… לבטל את כל חלומותינו, בכדי להוכיח לנו בעליל, שסדנא דארעא חד הוא". בעיתון העם בעריכת זאב ז'בוטינסקי הופיעה בשנת 1931 הודעה תחת הכותרת: סדנא דארעא חד הוא, ובה מודיעים על עלילת דם ברוסיה הסובייטית. במאמר משנת 1955 בעיתון הבוקר, תחת הכותרת "סדנא דארעא חד הוא" נכתב על סקר שנערך בתשע מדינות, ומצא ש"המחשבה הדפוסית דומה כמעט בכל מקום" "בכל הנוגע למשכורות הנשים לעומת משכורות הגברים – סדנא דארעא חד הוא; בכל העולם נשים מרוויחות פחות מגברים" "סדנא דארעא חד הוא", אנציקלופדיה יהודית דעת, מכללת הרצוג ניבונכון; ניבים, מטבעות לשון ופתגמים אפרים בצלאל הלבני, "שימוש מטפורי במונח הלכתי" אברהם אבן שושן, המילון החדש, במילה "סדנא", קריית ספר, תשכ"ח מגילת קהלת, פרק א', פסוק ט' תלמוד בבלי, מסכת קידושין, דף כ"ז, עמוד ב' ההסבר מבוסס על פירוש שטיינזלץ לתלמוד תלמוד בבלי, מסכת בבא קמא, דף י"ב, עמוד ב' תלמוד בבלי, מסכת בבא בתרא, דף ס"ז אלחנן לייב לוינסקי, "מחשבות ומעשים", השילוח XLII, תרנ"ט, מתוך: פרויקט בן-יהודה "סדנא דארעא חד הוא; עלילות דם ברוסיה הסובייטית", העם - עיתון לאומי, 1 ביוני 1931 אוטו קלינברג, כיצד עמים רואים זה את זה - סדנא דארעא חד הוא, הבוקר, 21 באוגוסט 1955 "סדנא דארעא חד הוא", המרכז לטכנולוגיה חינוכית
ליו-פיג'ו סוג V2C2

ליו-פיג'ו סוג V2C2 (בצרפתית: Lion-Peugeot Type V2C2) היא מכונית קטנה בסגנון "Phaeton body" (אנ') מתוצרת יצרנית הרכב הצרפתית Lion-Peugeot (אנ') אשר יוצרה בשנת 1910 בצרפת. ליו-פיג'ו הייתה יצרנית רכב צרפתית עצמאית לשעבר. זהו השם שתחתיו בשנת 1906 רוברט פיג'ו (1873 – 1945), פייר פיג'ו (1871 – 1927) וג'ול פיז'ו (1882 – 1957), ללא תלות בעסקי המכוניות של פיג'ו, החלו לייצר מכוניות. כדי להבין מדוע היו שני עסקי רכב של "פיג'ו" יש להתייחס למחלוקת המשפחתית שהגיעה לשיאה בשנת 1896 כאשר ארמאן פז'ו עזב את העסק המשפחתי שכונה באותו שלב "Les Fils de Peugeot Frères". בשנת 1910 התאחדו שתי יצרניות הרכב המשפחתיות מכוניות פיג'ו ו"ליו-פיג'ו" והיוו את העסק "Société des Automobiles et Cycles Peugeot", אך העסק הממוזג המשיך להשתמש בשם "ליו-פיג'ו" עבור דגמים קטנים יותר שירשו מהעסק העצמאי לשעבר עד שנת 1916. תרגום "Lion" מצרפתית לעברית: אריה. יוצרו 680 יחידות בדגמים: קבריולה, ולנדולט. 2-4 נוסעים. מנוע קדמי 4 צילינדרים. מנוע בנזין - 1.3 ליטר. סוג הנעה: הנעה אחורית. מנוע קירור מים. התנעת מנוע באמצעות מנואלה. מערכת היגוי: מימין. צמיג רזרבי. "ליו-פיג'ו סוג V2C2" "ליו-פיג'ו סוג V2C2", דגם לנדולט ליו-פיג'ו סוג V4C3 ליו-פיג'ו VC 2 ליו-פיג'ו סוג VA מדיה וקבצים בנושא ליו-פיג'ו סוג V2C2 בוויקישיתוף "Phaeton body" הוא סגנון רכב פתוח ללא הגנה מפני מזג אוויר קבוע, שהיה פופולרי משנות ה-1900 ועד שנות ה-30 של המאה ה-20. סגנון מקביל לכרכרת הפייטון המהירה שנמשכה על ידי הסוסים Wolfgang Schmarbeck: Alle Peugeot Automobile 1890–1990, Motorbuch-Verlag. Stuttgart 1990. ISBN 3-613-01351-7 מדגמי ליו-פיג'ו snipview.com/q/Lion-Peugeot_vehicles היסטוריה דגמי פיג'ו 1889-1988 web.archive.org/web/20150120013204 "ליו-פיג'ו סוג V2C2" כולל תמונה של דגם משוחזר snc-marcadier.fr/fiche_auto "ליו-פיג'ו סוג V2C2" forum.campeugeot.fr/viewtopic
שלמה זלמן אוסובסקי

רבי שלמה זלמן אוסובסקי (אוסבסקי, אוסווסקי) (א' בתמוז ה'תרמ"ג, 1883 - ה'תש"א, 1941) היה מרבני ליטא, ואב בית דין בסלבודקה. שלמה זלמן נולד בקרלין לרבי יוסף ברוך אב בית דין סלובודקה, בצעירותו למד בישיבת מיר. בימי מלחמת העולם הראשונה גלה לרוסיה, ושימש כרב בעיר קופיאנסק. לאחר מכן מונה לר"מ בישיבה לצעירים שייסד הרב אהרן בקשט בפולטבה. לאחר מלחמת העולם הראשונה חזר לסלובודקה והיה לאחד מאברכי הקיבוץ של ר' איצל'ה מפונביז'. נישא לבתו של אב בית הדין של נרינקישוק רבי אריה לייב וולפרט. לאחר מספר שנים נתמנה לכהן כרבה של סלובודקה. בשנת תרצ"ד (1933) לאחר פטירת רבי משה מרדכי אפשטיין, הגיע חתנו רבי יוסף זוסמנוביץ לסבלבודקה, לאחר ששהה מספר שנים בירושלים. מטרת חזרתו הייתה על מנת לקבל את ירושת חמיו רבנות פרבר סלבודקה. שאלת מינויו עוררה סערה ופולמוס כחלק מ'פולמוס המוסר', עקב התנגדותו של רבי יוסף ללימוד המוסר. ראשי הישיבה התנגדו מאחר שלטענתם אם ישב בעיר בקביעות ינהו אחריו בחורים שיהנו מהלימוד עמו, וסמכות הנהלת הישיבה תיפגם. אך בני הקהילה המקומית הסכימו למינויו של הרב זוסמנוביץ. מאחר שכך, פרשה ישיבת סלובודקה מהקהילה והקימה קהילה עצמאית שבראשה התמנה הרב זלמן אוסובסקי. בימים הראשונים לכיבוש הנאצי בסלבודקה, בליל יום חמישי ב-26 ביוני 1941 (א' בתמוז ה'תש"א), נערך טבח גדול על ידי תושבי המקום, כאשר 800 איש נרצחו באותו הלילה בתוכם נרצח רבי שלמה זלמן. הוא נרצח בזמן שלמד בביתו בעת ששהה בחדר לימודו. רבי שלמה זלמן נקשר ונרצח, לאחר מכן העמידו את גופתו בחלון ביתו לאחר התעללות, על מנת להרתיע את שאר יהודי המקום. יחד איתו נרצחו אשתו ובנם היחיד, יהודה שהיה אז בן 30, מחברי כולל קובנה. באותו הלילה נספו עוד רבים מבני ישיבת סלבודקה, ביניהם רבי שרגא פייבל הורוביץ ר"מ בישיבה ועוד. וכך מתואר טבח אותו לילה: כן הציתו בתים על יושביהם מבני ישראל שנשרפו חיים בלהבות, הטביעו יהודים עטופי טליתות במימי ה'ויליה', התעללו במאות אנשים חיים שנחטפו והובלו לככר גדולה מחוץ לעיר, שמה כילו בהם חמת יצריהם האפלים במכות ובשאר עינויים. ששים יהודים נרצחו בראש חוצות קובנא, בחצר מוסך של מכוניות, במוטות ברזל לעיני המון גדול של ליטאים צוהלים… — 'קובנה היהודית בחורבנה' רבי שלמה זלמן כתב חידושים רבים, אך רק מעט מהם נשתמרו במארעות השואה. כמו כן החל בהדפסת ספרו "כרם שלמה", שבשל פרוץ מלחמת העולם השנייה לא הושלמה הדפסתו. בשנת תרפ”ג פורסם בקובץ “בית ישראל” (הוצאת כולל קובנה בסלובודקה) מספר מערכות גדולות מחידושיו. בנוסף לכך בקובץ ”כנסת ישראל” מובאים מאמרים שכתב: בדין כוחו כגופו (שבט תרצ”ח), משיחותיו של הסבא (סיון תרצ”ח) ו”עומק הלב” ניסן–אייר–סיוון תרצ”ט. כמו כן מעת לעת, הובאו בקובצי 'בית ישראל' משיחותיו של הסבא, שכתב וערך. בסוף ספר יד כהן, נדפס קונטרס מאת רבי זלמן אוסובסקי. הטבח האיום בסלובודקה ליד קובנה, הצופה, 23 באוקטובר 1944 הישמר לך פן תשכח את חידושי תורתך - הרב שמחה זלמן אוסובסקי הי"ד, אתר תורתך לא שכחתי מחידושיו: כנסת ישראל 1938 תרצ"ח שבט, באתר היברובוקס כנסת ישראל 1939 תרצ"ט סיון, באתר היברובוקס טאקער, יצחק, הרצאות, שיחת רבי לזמן אסבסקי, בכנס לרגל שנה לפטירת הסבא מסלבודקה, באתר היברובוקס במקורות אחרים מופיע: כ"ח בסיון. סוף שו"ת ממעמקים, של אפרים אשרי.
Just as I Am (אלבום של ביל וית'רס)

Just As I Am הוא אלבום אולפן ראשון מאת ביל וית'רס, שהוקלט ויצא לאור בשנת 1971. אלבום זה מכיל להיטים רבים של ביל וית'רס, וביניהם " Ain't No Sunshine", "Grandma's Hands", "Hope She Will be Hapier" ו -"Better off Dead". האלבום מכיל גם שתי גרסאות כיסוי (קאבר), לשיר המפורסם "Let it be" מתוך האלבום 'Let it be' של להקת ה'ביטלס' ולשיר "Everybody's Talkin" של הזמר פרד נייל משנת 1966. האלבום מכיל 12 שירים ששניים מהם יצאו לראשונה כסינגלים. באלבום שתי גרסאות כיסוי, לשיר "Let it Be", ו-"'Everybody's Talkin". את השירים כתב לבדו ביל וית'רס בין השנים 1970 ל-1971, והם מדברים ברובם על אהבות קודמות שלו (כמו בשיר "Aint No Sunshine") או פרידות קשות (כמו בשיר "Hope She'll Be Happier"), אף על פי שישנם כמה שירים שמדברים על נושאים אחרים הקשורים לחייו של ווית'רס (כמו השיר "Grandma's Hands" שמדבר על מותה של סבתו, או השיר "Harlem" שמדבר על ילדות בשכונת הפשע הארלם שבניו יורק). בשנת 1976 עבר ווית'רס ללוס אנג'לס במטרה לקדם הקריירה המוזיקלית שלו. שם הוא החל לבסס את מעמדו כמוזיקאי, והופיע במועדוני לילה והקליט חלק משיריו הראשונים. ב-1970 הוא חתם על חוזה ההקלטות הראשון שלו עם חברת sussex ובהפקתו של בוקר ט. ג'ונס - ולאחר עבודה של כמעט שנה הוציא ווית'רס את האלבום. בתוך כשנה מיציאת האלבום הוא נמכר כבר במיליון עותקים, וזיכה את ווית'רס ב"פרס גראמי למוזיקה" הראשון שלו, מתוך שלושה שבהם זכה בהמשך. לאחר הצלחת האלבום. מלבד פרס גראמי למוזיקה שקיבל על האלבום, עיתונים רבים נתנו ביקורות חיוביות ביותר על האלבום: אתר האינטרנט Allmusic, שמדרג מיליוני אלבומים ושירים, דירג את האלבום בארבעה וחצי כוכבים מתוך חמש; מגזין האינטרנט PopMatters דירג את האלבום ב-8 מתוך עשרה כוכבים; המגזין הבריטי Uncut דירג אותו בחמש מתוך חמישה כוכבים. מגזין ה'רולינג סטון' הבריטי מיקם את האלבום במקום ה-208 מתוך 500 האלבומים הטובים בכל הזמנים. גיטרה ושירה – ביל וית'רס גיטרה ראשית – סטפאן סטילס ובוקר ט. ג'ונס תופים – ג'ים קלטנר ואל ג'קסון ג'ר גיטרה בס – דונלד דאנן וצ'ריס את'רידג' קלידים – בוקר ט. ג'ונס כלי הקשה – בובי הל מידע על האלבום Just as I Am באתר MusicBrainz מידע על האלבום Just as I Am באתר AllMusic האלבום Just as I Am באתר Discogs האלבום Just as I Am באתר ספוטיפיי מאמר על האלבום בעיתון המקוון של ה"ניו יורק טיימס" Just as I Am - Bill Withers | Songs, Reviews, Credits | AllMusic (באנגלית), נבדק ב-2021-03-13 Bill Withers: Just As I Am [DualDisc], PopMatters, ‏2005-11-13 (באנגלית אמריקאית) Bill Withers - Just As I Am - Review - Uncut.co.uk, web.archive.org, ‏2011-10-01 Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית)